google/wiki40b huggingface dataset:
Bükkikum

Stavba

Väčšina geológov interpretuje stavbu bükkika ako príkrovovú, skladajúcu sa z dvoch častí. Vyššiu štruktúru tvoria 2 oddelené príkrovové telesa, každá formujúca samostatnú jednotku Mónosbél-Szarvaskő a Kissfennsík a nižšiu Bükkský paraautochtón.
Bükkský paraautochtón (tiež fennsíkum) má zvrásnenú, prípadne čiastočne násunovú stavbu. Na severe v antiklinóriu generálne vystupujú staršie horniny stredného devónu po stredný karbón. Tvoria ich prevažne platformné a pelagické karbonáty a klasické turbidity, bridlice aj kontinentálne uloženiny. Staršie možno ordovicko-silúrske vulkano-sedimentárne horniny sú silne postihnuté premenami. Nad nimi sa nachádzajú triasové až strednojurské plytkovodné karbonáty, hlavne vápence a dolomity. Miestami sa od anisu objavujú metaandezity a ladinské vápenato-alkalické vulkanity. Najmladšie horniny predstavujú pelagické ílovité bridlice, postihnuté slabou metamorfózou, ktorých vek je nejasný. Aj pre nejasný vek sedimentov, niektorí predpokladajú pokračovanie vrstevného sledu do príkrovových jednotiek, ktoré by preto mohli byť autochtónne. Paraautochtón tvorí v pohorí Bükk zvrásnený juhovergentný imbrikovaný systém. V pohorí Szendrő však horniny vykazujú opačnú vergenciu.
Príkrovy Mónosbél-Szarvaskő sú čiastočným ekvivalentom príkrovu Bátor. Sú tvorené rozčleneným ofiolitovým komplexom jurského veku. Predstavujú pozostatky zaoblúkovej panvy, ktorá sa uzavrela po subdukcii Meliatského oceánu. Niektorí provnávajú príkrovové jednotky Mónosbél-Szarvaskő s meliatikom.
V pohorí Szendrő, sa nachádzajú iba paleozoické horniny, ktoré však neprekonali výraznejšiu metamorfózu, čo naznačuje, že neboli zahrnuté do hercýnskeho orogénu. Prítomnosť synorogénneho flyšu vrchnokarbónskeho veku (pennsylván), by preto mohla znamenať, že táto oblasť tvorila predpolie hercýnskeho horstva.
V pohorí Uppony sú známe výskyty gosauských sedimentov vrchnokriedového veku.
Ďalej na juhozápad od bükkika boli vo vrtoch v podloží Panónskej panvy v tzv. igalskej zóne, medzi líniami Darnó a stredomaďarským zlomom, zaznamenané triasové karbonáty postihnuté slabou metamorfózou. Táto oblasť môže byť prechodným členom medzi Karpatami a dinaridným pásmom ofiolitov.
Kuo-ťia chang-tchien ťü

Kuo-ťia chang-tchien ťü (čín. 国家航天局 – pchin-jin: Guójiā hángtiān jú – Kuo-ťia chang-tchien ťü; doslova: „Národný úrad pre kozmonautiku/vesmírne lety“ [slovo „čínsky“ v originálnom názve nie je]; angl. China National Space Administration; skratka: CNSA; vyskytujúce sa preklady: Čínsky národný úrad pre vesmír, Čínsky národný kozmický úrad, Čínsky národný úrad pre kozmonautiku, Čínska národná vesmírna agentúra) je čínska civilná organizácia, ktorá je zodpovedná za smerovanie čínskeho kozmického programu.

Budúcnosť

CNSA plánuje na rok 2020 vyslať na obežnú dráhu modul Tchien-che, ktorý bude základným modulom prvej viacmodulovej čínskej kozmickej stanice.
Karel Pecka

Dielo

Je samozrejmé, že ho ovplyvnilo desaťročné väzenie, preto sa často zaoberal touto témou.
Aubigny-en-Laonnois

Polohopis

Aubigny-en-Laonnois má rozlohu 4,41 km². Najvyšší bod je položený 212 m n. m. a najnižší bod 92 m n. m.

Obyvateľstvo

Aubigny-en-Laonnois má 116 obyvateľov (2009).
Graf vývoja obyvateľstva:
Zdroje: INSEE
La Martre (Var)

Poloha

Obec má rozlohu 20,37 km². Najvyšší bod je položený 1 589 m n. m. a najnižší bod 876 m n. m.

Obyvateľstvo

Počet obyvateľov obce je 193 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
AKSM-201

AKSM-201 je model dovjnápravového trolejbusu, vyrábaného bieloruskou spoločnosťou Belkommunmaš. Spolu 538 vozidiel bolo vyrobených v rokoch 1996 až 2011. Vozidlá boli dodané do Astany, Barnaulu, Belehradu, Bălţi, Moskvy, Nižného Novogrodu, Petrohradu a Rubcovsku.
Quartier de Clignancourt

Dejiny

Dedina vznikla na severných svahoch kopca Montmartre a rozkladala sa postupne až k Saint-Ouen. Clignancourt je zmieňovaný už v 13. storočí. Boli tu vinohrady, čerešňové sady a pestovalo sa tu obilie. V 14. storočí dedina patrila k opátstvu Saint-Denis a neskôr bola postupne v majetku rôznych parížskych mešťanov. Toto panstvo kúpil v roku 1569 Jacques Ligier, pokladník kardinála de Bourbon a zriadil tu kaplnku Najsvätejšej Trojice. Tejto rodine patrila dedina do roku 1666, kedy ju získal ženský kláštor na Montmartri. V roku 1860 sa Clgnancourt stal súčasťou Paríža.
Friedrich Dürrenmatt

Biografia

Narodil sa v rodine protestantského kňaza vo Švajčiarsku. Študoval teológiu, filozofiu a literatúru. Pred tým, než sa stal spisovateľom, pôsobil aj ako kreslič, grafik a divadelný kritik. Od 70. rokov sa venoval výhradne literárnej tvorbe. Bol jedným z najlepších nemecky píšucich spisovateľov.
V roku 1968 odsúdil okupáciu Československa.

Literárny smer

Dürrenmatta vo veľkej miere ovplyvnil literárny smer existencializmus (jeho predstaviteľom bol napr. Franz Kafka), ako aj absurdná dráma.
Collorgues

Poloha

Obec má rozlohu 9,27 km². Najvyšší bod je položený 216 m n. m. a najnižší bod 109 m n. m.

Obyvateľstvo

Počet obyvateľov obce je 541 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Uzer (Ardèche)

Poloha

Uzer má rozlohu 3,51 km². Najvyšší bod je položený 335 m n. m. a najnižší bod 130 m n. m.

Obyvateľstvo

Uzer má 428 obyvateľov (2009).
Graf vývoja obyvateľstva:
Zdroje: INSEE
Bouzic

Poloha

Obec má rozlohu 11,76 km². Najvyšší bod je položený 310 m n. m. a najnižší bod 106 m n. m.

Obyvateľstvo

Počet obyvateľov obce je 143 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Gypsy Spirit

Gypsy Spirit v Česku

Patronát nad projektom v Česku má ministerstvo pre ľudské práva.
Plouarzel

Poloha

Obec má rozlohu 42,83 km². Najvyšší bod je položený 139 m n. m. a najnižší bod 0 m n. m.

Obyvateľstvo

Počet obyvateľov obce je 3 663 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Helena Růžičková

Život

Pôvodne vyštudovaná zubná laborantka sa už od detstva pohybovala okolo divadla, napr. v detskom balete Národného divadla. Cez choreografku a javiskovú techničku sa nakoniec dostala k divadelnému herectvu. Na prijímacích skúškach na DAMU, kde však nikdy nebola prijatá, stretla svojho manžela Jiřího Růžičku st., rovnako divadelného herca, neskôr pomocného režiséra na Barrandove. Na svadbe jej robila svedka jej veľká kamarátka Jiřina Bohdalová. Vrcholom jej divadelného umenia bola úloha Hejtmanky v Gogolovom Revízorovi. Z veľkého množstva filmových rolí si ju diváci najviac pamätajú ako Heduš v trilógii Homolkových a Škopkovú v trilógii Slunce, seno... Venovala sa aj estrádnym vystúpeniam ako Duo Kix (s Jiřím Růžičkou ml.), najmä v dobách, kedy nemohla hrať. Napísala niekoľko kníh o svojom boji s rakovinou.
Bola matkou herca Jiřího Růžičku, ktorého prežila o 5 rokov a s ktorým hrala v niekoľkých obľúbených českých filmoch. Helena Růžičková zomrela 4. januára 2004 vo fakultnej nemocnici v Plzni vo veku 67 rokov. Jej popol bol rozprášený na Olšanských hřbitovech v Prahe.

Činoherný klub

Helene Růžičkovej dal režisér Jan Kačer príležitosť v Gogoľovom Revízorovi, kde hrala hajtmanku po boku Pavla Landovského. Na tomto predstavení Činoherného klubu z konca šesťdesiatych rokov, ktorého záznam sa dochoval, sa prejavilo herecké majstrovstvo Růžičkovej. Mala dar humoru, ale v Revízorovi ukázala, že zvládne najnáročnejšie úlohy s obdivuhodnou suverenitou a výrazovou plnosťou. Súbor sa s Revízorom dostal aj do Londýna, po čom miestne denníky vyzdvihovali účinkovanie súboru aj samotnej herečky.

Divadlo Na zábradlí

Helena Růžičková bola tiež členkou Divadla Na zábradlí, kde ju diváci vídali od februára 1972 v hre Na dně. Hoci jej angažmán netrval dlho, zvládla tu naštudovať niekoľko hier a bola obsadená do väčšiny inscenácií, ktoré divadlo do roku 1972 vyprodukovalo. Išlo o hry Dáma s kaméliemi, Figarova svatba, Alchymista a Les. Posledná hra, v ktorej sa Helena Růžičková objavila v Divadle Na zábradlí mala premiéru 6. novembra 1972. Jej angažmán v tomto divadle skončil v roku 1973.
Aseita

Aseita (z lat. aseitas < a se – zo seba + -itas) je filozofický pojem označujúci existenciu samu o sebe, jav alebo vec nezávislú na inom jave alebo veci. V scholastike vyjadruje Božiu absolútnosť, ničím nepodmienenú spočívajúcu samu v sebe. Pojem sa používal aj v iných filozofických smeroch, napr. Arthur Schopenhauer písal o aseite vôle, Eduard von Hartmann o aseite nevedomia.
Herkules antilský

Opis

Obýva vlhké dažďové pralesy Mexika, Strednej, Južnej Ameriky a Malé Antily. Môže dosahovať dĺžku až 19 cm. Tento druh je značne sexuálne dimorfný. Samice majú väčšie telo ale nemajú roh, preto je ich celková dĺžka menšia ako u samcov. Larválne štádium tohto chrobáka trvá dva roky. Larvy dorastajú do dĺžky 11 cm a môžu vážiť 120 g. Larvy žijú v rozkladajúcom sa dreve, ktorým sa aj živia. Dospelé jedince požierajú sladké ovocie a miazgu.
Je to nočný živočích. Samce majú veľké rohy, ktoré používajú pri súbojoch o samice a bránení kŕmnych miest.
Dokáže odniesť až 850-násobne väčší náklad ako je jeho hmotnosť. Považuje sa za najsilnejšie stvorenie na Zemi. Podľa vlhkosti vzduchu dokáže meniť aj farbu svojho exoskeletu zo zelenej na čiernu.
Niektorí ľudia veria, že roh z tohto chrobáka zvyšuje sexuálnu potenciu. Ako istú formu zábavy, nechávajú ľudia tieto chrobáky bojovať proti sebe. Za účasti rozhodcu sú do arény vložené dva samce. Blízko nich sa umiestni samica a jej feromóny spustia boj medzi samcami. Zápas končí ak je jeden zo samcov vyčerpaný alebo ustúpi.
Dračí doupě Plus

Dračí doupě Plus (skr. DrD+) je česká fantasy hra na hrdinov, vytvorená nakladateľstvom ALTAR a vydaná v roku 2004 ako nástupca hry Dračí doupě.
V súčasnosti slávi veľký úspech u pokročilejších hráčov, pretože má na rozdiel od svojho predchodcu oveľa realistickejšie pravidlá a aj celý systém hry na hrdinov je dokonalejší. Tiež je tu väčší dôraz kladený na hranie postáv. Hra sa predáva podrobne spísaná v šiestich hlavných knihách (Příručka Pána Jeskyně, Příručka Hráče, Bojovník-Čaroděj, Zloděj-Theurg, Hraničář-Kněz a Bestiář).
Epilepsia

Grand mal

Záchvat začína náhle pádom na zem s bezvedomím a napnutím kostrového svalstva. Pri páde často dochádza k úrazu hlavy. Dýchanie je nepravidelné, chrčivé, dochádza ku krátkym pauzám bez dýchania, oči otvorené, nereagujú na svetelné podnety (tento príznak rozlišuje epileptický záchvat od hysterického). Zvýšené vylučovanie slín, bývajú spenené a často sú skrvavené v dôsledku pohryzeného jazyka, niekedy sa pacient počas záchvatu pomočí. Po záchvate býva pacient dezorientovaný, unavený, chce sa mu spať, na záchvat sa nepamätá (postparoxizmálna obnubilácia).

Petit mal

Náhla, krátka porucha vedomia, bez kŕčov a pádu. Pacient sa zrazu zarazí, zahľadí do prázdna alebo sa zastaví v reči. Po návrate vedomia pokračuje v predchádzajúcej činnosti a záchvat si nepamätá.

Diagnostika

Epilepsiu možno diagnostikovať pomocou EEG, postdeprivačného EEG, CT vyšetrením, NMR, angiografiou a fotostimuláciou.

Životospráva

Epileptik by nemal pracovať pri vysokej teplote, na prudkom slnku, v nočných zmenách a nemal by vykonávať fyzicky namáhavú prácu. Pacient by mal spať v noci, ráno nedospávať a nemal by spať poobede. Mal by dodržiavať pravidelný denný režim.
Strava by mala byť ľahká, málo slaná a málo korenená, žiadny alkohol. I použitie kolínskej môže vyprovokovať záchvat, pacientovi nesmú byť predpísané lieky obsahujúce alkohol.
Péronnas (obec)

Polohopis

Péronnas má rozlohu 17,55 km². Najvyšší bod je položený 277 m n. m. a najnižší bod 223 m n. m.

Obyvateľstvo

Péronnas má 6054 obyvateľov (2009).
Graf vývoja obyvateľstva:
Zdroje: INSEE
Rock pod Sninským kameňom

Rock pod Sninským kameňom 2011 (9.ročník)

12.-13.augusta 2011 vystúpili v Snine slovenské kapely Horská Chata, Zoči Voči, HT, Borra, Karpina a ako hlavná hviezda programu skupina Iné Kafe. Z českých hudobných skupín sa zúčastnili Interitus a Divokej Bill. Predstavil sa svetoznámy bubeník Mikke Terrana, a po prvýkrát na Slovensku aj kapela Die Happy a Marta Jandová. Zo zahraničia boli hlavnými hviezdami fínska speed metalová kapela Sonata Arctica, nemecký Edguy a rocková kapela Guano Apes.
Oigney

Poloha

Obec má rozlohu 7,97 km². Najvyšší bod je položený 349 m n. m. a najnižší bod 249 m n. m.

Obyvateľstvo

Počet obyvateľov obce je 50 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
9821 Gitakresáková

(9821) Gitakresáková je planétka, ktorú objavili Cornelis Johannes van Houten a Ingrid van Houten-Groeneveldová na fotografických platniach exponovaných Tomom Gehrelsom v noci 25./26. marca 1971 na observatóriu Mt. Palomar v Kalifornii. Je pomenovaná po slovenskej astronómke Margite Kresákovej-Vozárovej.

Objav a pomenovanie

Planétka sa v čase objavu nachádzala v západnej časti súhvezdia Panna (Virgo), iba 41' VSV od hviezdy  Vir (+3,9 mag), mala zdanlivú fotografickú jasnosť +19,0 mag a bola 4033. planétkou objavenou v rámci prvej fotografickej prehliadky zameranej na vyhľadávanie Trójanov (planétok v libračných bodoch L₄ a L₅ sústavy Slnko – Jupiter). Svedčí o tom aj jej predbežné označenie 4033 T–1, ktoré dostala krátko po objave. V objavovej opozícii bola planétka na observatóriu Mt. Palomar pozorovaná aj v ďalších 7 nociach (vrátane predobjavovej 24. marca) a celkovo bolo zmeraných 12 pozícií, neskôr zaslaných do MPC. Naposledy bola planétka pozorovaná v noci 15./16. mája 1971. Planétka bola na tomto observatóriu pozorovaná aj počas jednej noci v roku 1994, keď boli 30. septembra získané ďalšie 2 pozície. Očíslovanie planétky bolo zverejnené v cirkulári MPC č. 33216 vydanom dňa 8. decembra 1998.
Planétka je pomenovaná po bývalej pracovníčke Astronomického ústavu SAV v Bratislave, Margite Kresákovej (nar. 1927), skúsenej pozorovateľke meteorov a komét na Skalnatom Plese. Ešte ako slobodná objavila kométu Vozárová. Meno planétky sa stalo oficiálnym po zverejnení v cirkulári MPC č. 41570 vydanom dňa 11. novembra 2000 Medzinárodnou astronomickou úniou.

Dráha

Planétka obieha okolo Slnka v strednej vzdialenosti 356 mil. km po mierne excentrickej dráhe s dobou obehu 3,68 roku (1342 dní). K Zemi sa približuje na minimálnu vzdialenosť 157 mil. kilometrov a jej veľkosť je odhadovaná na necelých 5 km.
Saint-Paul-le-Jeune

Poloha

Saint-Paul-le-Jeune má rozlohu 14,38 km². Najvyšší bod je položený 451 m n. m. a najnižší bod 196 m n. m.

Obyvateľstvo

Saint-Paul-le-Jeune má 865 obyvateľov (2009).
Graf vývoja obyvateľstva:
Zdroje: INSEE
Olšina u Skleného

Ochrana

Predmetom ochrany je jelšový porast prechádzajúci do rašeliniska. Lokalitou meandrovito preteká Sklenský potok s prítokmi, ktorý je v dolnej časti umelo upravený
Polpriamka

Polpriamka (nesprávne polopriamka) je časť priamky, ktorá vznikne jej rozdelením jedným bodom.
Bod, ktorý rozdelil priamku, sa nazýva počiatočný bod polpriamky. Polpriamka je určená svojim počiatočným bodom a ľubovoľným bodom ležiacim na polpriamke, rôznym od počiatočného bodu. Tento bod nazývame pomocný bod. 
Matematický zápis polpriamky: . Polpriamka sa znázorňuje rovnou čiarou od počiatočného bodu smerujúcou cez pomocný bod ďalej.
Polpriamka je opačná k danej polpriamke vtedy, ak leží na rovnakej priamke s danou polpriamkou, má s danou polpriamkou rovnaký počiatočný bod, ale má opačný smer. Tzn. opačné polpriamky majú spoločný práve jeden bod, ktorý je zároveň ich spoločným počiatočným bodom. Pre rozlíšenie smeru v matematickom zápise sa používa šípka smerujúca opačným smerom:
 je opačná polpriamka k .
Zjednotenie polpriamky a k nej opačnej polpriamky je priamka.
Ak máme na priamke dva body  potom prienik polpriamok  a  je úsečka .
Soundphreakers

Hudobná kariéra

Formácia Soundphreakers stála pri samotnom zrode slovenskej drum and bassovej scény. Jej korene siahajú hlboko do minulosti a nepochybne jej patrí mnoho prvenstiev v tomto hudobnom žánri. Už v roku 1997 nahrala svoj prvý materiál, ktorý slúžil ako podklad pre album Just Meat. Album bol štýlovo rôznorodý a dal základ ich ďalšiemu hudobnému smerovaniu .
V roku 2000 sa v klube Uclub (dnes Subclub) začínajú hrávať ich skladby, a o dva roky neskôr vydávajú v poradí druhý album Notelles Sphere of Infection . V tom istom roku zakladajú drum and bassové vydavateľstvo Phreak da Sound , ktoré zjednotilo a podporovalo drum and bassovú scénu na Slovensku prostredníctvom hudobných výberoviek Remark the Silence . Tieto výberovky po prvýkrát predstavili verejnosti producentské mená, ako napr. Ear Drum Kru, Snippah, Destroyah, B-Complex, L PLus, Brooklyn, Reverb, Junkett, Touchwood a mnoho ďalších.
Rok 2005 je rokom, kedy Soundphreakers začínajú prezentovať hudobný štýl drum and bass širšej verejnosti. Do obehu púšťajú tretí album Nu Breed pokrstený anglickým producentom Loxy z vydavateľstva Renegade Hardware, ktorý je vôbec prvým slovenským drum and bassovým albumom . Rádio FM ho vyhlasuje za album týždňa, skladba „Just“ feat. Dada sa drží niekoľko týždňov na prvých priečkach v hitparádach  Slovak Gold  a TOP FM , dostáva sa do b-rotácie Rádia FM  a akadémia populárnej hudby IFPI (Medzinárodná federácia fonografického priemyslu) ho zaraďuje na niekoľko týždňov medzi 10 najpredávanejších albumov na Slovensku . Tým si vyslúžil miesto v prestížnej ankete Aurel 2006, ako jediný drum and bassový album v kategórii alternatívna hudba. Spoločne s albumom vychádza prvý slovenský drum and bassový videoklip k skladbe „Just“ feat. Dada , ktorý odvysielala komerčná televízia Markíza a hudobná televízia MusicBox. V roku 2009 oceňuje internetové médium Dnb.sk v rámci ankety Slovak Drum and bass Awards 2008 formáciu Soundphreakers a ich skladbu "Terrorist" v kategóriách Najlepší slovenský producent a Najlepší slovenský track .
V roku 2009 ohlásila formácia Soundphreakers prípravu nového albumu s názvom Empire East .
Počas doterajšieho pôsobenia sa Soundphreakers predstavili na mnohých akciách nielen u nás, ale i v zahraničí, zahrali si napr. ako headlineri v kolíske drum & bassu v UK  a vydali niekoľko skladieb v digitálnych vydavateľstvách Special Records  alebo Schyzo Records . Nová produkcia od Soundphreakers sa hrá s výraznou odozvou aj v zahraničných rádiách (Leith FM, Bassdrive, Shedbass, Reputation FM, Barebass, ... atď.), tak aj ich duplaty oceňujú zahraniční dj-i, producenti a majitelia vydavateľstiev (DJ Kid, Decoy, Paul Reset, Miss Reprazent, DJ Crissy Criss, Primo,... atď.).
Rodos (mesto)

Geografia

Mesto Rodos sa nachádza presne na severnom cípe ostrova tvoriac pomyselný trojuholník. Okres je najväčší na ostrove, čo sa týka počtu obyvateľov, ale najmenší podľa rozlohy. Na juhovýchode hraničí s okresom Kallithea a na západe s okresom Ialyssos. Oproti vidno pobrežie Turecka, ktoré leží veľmi blízko.

História

Ostrov Rodos ležal na križovatke ciest troch oblastí: Európy, Stredného Východu a Afriky. Táto poloha dala Rodosu rôznorodé identity, kultúry, architektúru a jazyky počas celej jeho dlhej histórie. Ostrov je osídlený už od 4 000 pred Kr. (obdobie neolitu).

Samotné mesto Rodos bolo založené v roku 408 pred Kr.. Bolo známe aj tým, že tu stál Ródsky kolos jeden zo siedmich divov sveta.
Vojtech Stašík

Životopis

Vyučil sa za inštalatéra, v rokoch 1936 – 1939 študoval na AVU v Prahe. Pôsobil v Martine. Pre Maticu slovenskú tvoril portréty významných slov. dejateľov (Dr. Jozef Škultéty, Štefan Moyses, Karol Kuzmány a i.), maľoval portréty slovenských spisovateľov (P. O. Hviezdoslav, M. Kukučín, B. Slančíková-Timrava, Mária Rázusová-Martáková, Hana Zelinová a i.), venoval sa historickej maľbe a knižnej tvorbe. Neskôr pracoval ako slobodný umelec, jeho tvorba je žánrovo pestrá – kresba, olej (portrétna tvorba, zátišie, krajinomaľba, žánrová maľba), grafika, monumentálna tvorba (nástenná maľba, sgrafito, mramorová mozaika, sklená mozaika, vitráž); Autor linorytov pre ZDROJ Banská Bystrica; spoluautor monumentálnej výzdoby železničnej stanice v Banskej Bystrici (1965), v Žiline, Svite, vo Zvolene; vystavoval v Trenčianskych Tepliciach, Banskej Bystrici, Bratislave, Martine a inde. Jeho diela sú v SNG v Bratislave, v MS v Martine a i iných súkromných zbierkach. Autor súboru vitráží v budove Okresného súdu v Trebišove, spoluautor (s akad. mal. L. Záborským) vitráží v budove Gymnázia V. P. Tótha v Martine a i.; Jeho diela sú v zbierkach: SNG Bratislava, SG Banská Bystrica, TG Martin, ŠG Prešov, GMB Bratislava, LG P. M. Bohúňa, Lipt. Mikuláš, NG Nitra, PGU Žilina, SNK Martin – SNLM Martin, SNK Martin, Múzeum Bojnice, SNM – HM Bratislava, SNM Martin, Gemerské múzeum, Vlastivedné múzeum, Prešov, Vlastivedné múzeum, Trebišov, Turčianske múzeum A. Kmeťa, Martin a v súkromných zbierkach.
Mind the Gap (album)

Basic

Basic verzia je najlacnejšou a obsahovo najchudobnejšou verziou albumu. Vyšla bez brožúry a obsahuje iba 11 skladieb bez bonusov. Odporúčaná predajná cena prvej verzie bola 9,99 EUR.

Regular

Regular verzia albumu obsahuje oproti Basic verzii 2 skladby navyše, videoklip k skladbe „Shake That!“, reportáž z nakrúcania videoklipu, rozhovor s členmy skupiny a fotky.

Deluxe

Deluxe je obsahovo najbohatšia verzia albumu. Oproti verzii Regular obsahuje aj dvojstranový plagát a bonusové CD z koncertu We Like It Loud Tour.
Lichobežník

Lichobežník (zastarano trapéz) je štvoruholník s dvoma rovnobežnými a dvoma rôznobežnými stranami.

Názvy strán

Pomenovanie strán je podobné ako u rovnoramenného trojuholníka. Vzájomne rovnobežné strany sa nazývajú základne a ostávajúce dve rôznobežné strany ramená.
Karmín

Označenie

E120 (i) je čisté farbivo, E120 (ii) je surový extrakt.

Potravinové obmedzenia

Pretože je extrahované z hmyzu, E120 nemôže byť konzumované vegánmi a vegetariánmi a tiež niektorými náboženskými skupinami.
Gold Dust

Hudobné video

Oficiálne hudobné video bolo natočené v Brooklyne, Brownsville Project a zameriava sa na výkony skupiny Jumpers in Command. Vo videu predvádza táto skupina aktivity ako skejtbording, skipping alebo free running.
Murray Rothbard

Životopis

Navštevoval Misesov newyorský seminár, čo výrazne ovplyvnilo jeho názory. Rothbardovo dielo Man, Economy and State (1963) bolo postavené na diele Human Action, a v niektorých oblastiach, napríklad teória monopolov, užitočnosť a prosperita, a v teórii štátu, upravila Misesove pohľady. Rothbardov prístup k rakúskej ekonomickej škole nasledoval priamo myšlienky neskorých scholastikov aplikovaním ekonomickej vedy do konštrukcie teórie prirodzeného práva. Výsledkom čoho bola obhajoba kapitalistickej a s neúčasťou štátu organizovanej spoločnosti, založenej na súkromnom vlastníctve, osobnej slobode a slobode uzatvárať zmluvné vzťahy (napr. obchody).
Po tomto diele sa Rothbard začal venovať skúmaniu príčin Veľkej depresie, kde aplikoval rakúsku teóriu hospodárskych cyklov, a ukázal, že krach na burze a následný ekonomický pokles možno pripísať predchádzajúcej úverovej expanzii. Potom v sérii štúdií o vládnej politike zostavil teoretický systém pre skúmanie efektov všetkých druhov intervencií na trhu. Rothbard silno upevnil Rakúku školu a filozofiu libertarianizmu v Spojených Štátoch, zvlášť jeho štvorzväzkovým dielom Conceived in Liberty pojednávajúcom o histórii koloniálnej Ameriky a odtrhnutí od Británie.
Medzi ďalšie Rothbardove diela patrí Logic of Action a The Ethics of Liberty. Tieto vplyvné práce slúžili ako kritické spojenie medzi Misesovou a Hayekovou generáciou pre terajších ekonómov presadzujúcich myšlienky rakúskej tradície. V The Ethics of Liberty Rothbard kritizoval vnútorné protirečenie politických a filozofických teórií Misesa a Hayeka, ktorí verili v legitimitu a potrebu minimálneho štátu. Boli to jeho široké a hlboké vzdelanie, veselá osobnosť, encyklopedické vedomosti a optimistický pohľad na život, ktoré inšpirovali nespočetne veľa študentov k upriameniu pozornosti na slobodu.
I keď je rakúska škola dnes vnímaná oveľa pozitívnejšie ako kedykoľvek predtým, Rothbard podobne ako Mises nebol veľmi dobre prijímaný akademickou obcou. Napriek tomu, že pôsobil na University of Nevada, nikdy nezastával pozíciu, ktorá by mu dovoľovala zadávať dizertačné práce. Aj napriek tomu získal mnoho nasledovníkov pre rakúsku školu.
Založenie Ludwig Von Mises Institute v roku 1982, za pomoci Margit von Mises a taktiež Hayeka a Hazlitta poskytlo širokú škálu nových možností pre Rothbarda a rakúsku školu. Prostredníctvom pravidelných konferencií, seminárov, kníh, monografií, bulletinov, štúdií a filmov Rothbard a Mises Institute posunuli rakúsku školu do postsocialistického obdobia.